Un acord amb retard i ple d’hipocresia\nSobre la inclusió en el nomenclàtor de Terrassa dels noms de Manuel Azaña, Francisco Largo Caballero i Indalecio Prieto\nLa Junta de Portaveus de l’Ajuntament de Terrassa, ha llegit el seu acord al Ple Municipal relatiu a la defensa de la memòria democràtica d’Espanya, que ha presentat el grup municipal del PsoE-Psc, i que li han donat suport Tot per Terrassa i ERC-MES. Quan un llegeix aquesta proposta, no deixa de quedar sorprès per aquesta, sobretot, per part de qui la presenta. Tampoc a un li estranya, ja que és un partit de contradiccions permanents i mai saps ni on va, ni que pretén, ja que fa anys que va renunciar a ser d’esquerres, i sobretot, va promoure l’oblit interessat del passat.\nEn algun dels motius exposats, parla de l’esperit reconciliador de la transició, oblidant, que els únics que van renunciar als seus objectius i van permetre que aquella farsa, fes que els franquistes continuessin a les institucions de l’Estat fins els nostres dies, van ser entre d’altres, aquells que es diuen “d’esquerres” com el PsoE-Psc, el PcE… També ens permet observar com aquella mal anomenada transició, l’esperit reconciliador que es diu, no apareix per enlloc. Només cal veure el comportament dels partits de dretes com el PP, Ciudadanos i VOX, com es comporten cada vegada que es parla o s’intenta acabar amb les estructures del franquisme dins les institucions de l’Estat, les propostes de la Llei de la Memòria Històrica o la nova Proposició de Llei de Memòria Històrica i Democràtica. Sempre plantegen problemes, retorcen la veritat, i generen tot el soroll que poden amb l’objectiu de garantir el seu pensament únic, i la manipulació de la història. I un altre objectiu, aconseguir acoquinar al govern de torn, sobretot si aquest és del PsoE-Psc, que aviat la por se’l menja, tal com ha quedat demostrat al llarg d’aquests anys i des de la farsa de la transició que ja va renunciar a tot amb l’objectiu de garantir-se està a les institucions, la cadira i el sou.\nTambé parla del que ha fet l’Ajuntament de Madrid al treure del nomenclàtor els noms de Francisco Largo Caballero i Indalecio Prieto. Això sí, se’ls oblida que aquest mateix Ajuntament, ja va eliminar i fer malbé de forma violenta, tots els rètols en record i homenatge a tots els assassinats pel franquisme, que l’alcaldessa Carmena va posar al cementiri de Madrid, que es tant o més greu que treure dos noms del nomenclàtor (vull indicar que jo no hi estic d’acord en que es faci aquesta retirada, ja que estic segur que aquests no seran els últims, ni els únics). L’alcalde en aquest cas, és del PP, i ben jove, ho dic per lo de la “reconciliació”.\nI ens als acords entre d’altres, diu que es faci arribar a la comissió del nomenclàtor els noms de Manuel Azaña, Francisco Largo Caballero i Indalecio Prieto. Fins aquí cap problema, em sembla perfecte que es posin aquests noms al nomenclàtor, és més, jo hi estic d’acord, només em genera certs dubtes de la necessitat, el d’Indalecio Prieto, ja que si un llegeix la seva biografia i pensaments, d’esquerres en tenia molt poc, i era un fervent anticomunista, antianarquista, i podríem afirmar que antisocialista, i molts més “anti…”, però bé.\nFa anys que moltes d’aquestes persones que en sabem noms i cognoms, i aquells governs també ho sabien, i mai van voler fer el més mínim esforç per a fer-ne un reconeixement, eren terrassencs i terrassenques, no eren de Madrid, ni d’altres contrades, eren plenament d’aquí. Per tant, molt reconeixement a llunyans, i poc compromís amb els d’aprop, oblidats durant molts anys, i encara en molts casos ho segueixen sent.\nAquest és el partit que ara presenta un acord de reconeixements, els reclama per a tots aquells homes i dones que van donar la vida defensant la legalitat, la llibertat, la justícia i la igualtat durant la Guerra Civil i la dictadura franquista, quan els va trair amb la farsa de la transició, els va oblidar amb tota impunitat i no ha estat capaç mentrestant ha governat de recordar-los i fer-los un veritable reconeixement. I sobretot, fer una cosa important, que molts hem reclamat, que d’una vegada els nomenclàtors de les ciutats s’equiparin d’una vegada i deixin de ser espais de les dretes, dels sectors més reaccionaris i d’una religió dominant en un Estat laic i no confessional. Avui les ciutats encara son l’expressió d’aquests sectors i hauria de ser un model de societat que expressi la realitat molt més diversa i plural.\nPer desgràcia, molts d’aquells que han governat des d’una suposada perspectiva d’esquerres durant molts anys, s’han acoquinat i no han estat capaços de canviar res. Ara alguns es queixen pel comportament natural d’uns governs de dretes, que mai han renunciat al seu territori ideològic, cosa que no podem dir dels governants anomenats “d’esquerres”. Ara que no tenen cap credibilitat, volen presentar-se com les essències, que no se’ls oblidi i que fan alguna cosa, i sobretot, que ningú recordi quan governaven i no van fer res del que ara demanen, això se’n diu hipocresia, no tenir ni ètica, ni convenciments.\nEl que no entenc és com els partits de govern, no han fet modificar l’acord, tot denunciant la proposta interessada, també denunciant-los a ells pel seu oblit interessat. Espero que més que fer acords d’aquest tipus de cara a la galeria, es posin en marxa tots aquells canvis al nomenclàtor i d’una vegada s’afrontin els oblits i el tinguem més equilibrat i just, tant el nomenclàtor, com l’espai i equipaments públics.


Propostes d’Oci | L'Estartit\nSabien que a prop de l’Estartit poden trobar tot tipus d’activitats d’oci, per a totes les edats i per a tots els gustos? Els indiquem algunes idees per a que gaudeixin al màxim de les possibilitats que ofereix l’entorn de l’Hotel Medes II.\nNo es perdi l’ambient de les botigues locals o dels mercats tradicionals de la zona de l’Empordà, amb productes de proximitat i màxima qualitat. També es pot desplaçar a les poblacions de Platja d’Aro, Girona, la Roca del Vallès o Barcelona, on trobaran una àmplia oferta comercial amb les millors marques del mercat.\nEls recomanem que visitin algun dels parcs aquàtics de la comarca, i gaudeixin d’allò més mentre es refresquen.\nLes poblacions de L’Estartit, Platja d’Aro, Empuriabrava o Lloret de Mar tenen una vida nocturna molt activa, on podran gaudir de les nits més fresques de la Costa Brava. I si la música és la seva passió, a l’estiu podran veure els millors artistes d’àmbit mundial a l’entorn idíl•lic de la Costa Brava i L’Empordà, durant el festival de Cap Roig a Calella de Palafrugell i al Festival de Peralada.\nL’Empordà és terra de vins! Per conèixer millor la zona, els proposem realitzar una visita enològica en alguna de les vinyes que es troben al voltant de l’Hotel. Podran provar vins amb D.O.Empordà, de gran reconeixement a Catalunya, Espanya, i fins i tot a nivell internacional.


S'inicia a Cubelles la campanya 'Adéu als plàstics' de la Mancomunitat Penedès-Garraf | Ràdio Cubelles\nEntrevista campanya 'Adéu als plàstics' de la Mancomunitat Penedès-Garraf\nCoincidint amb l'inici del mes de maig, l'Ajuntament de Cubelles i la Mancomunitat Penedès-Garraf han encetat a Cubelles la campanya Adéu als plàstics. Entre les diferents accions hi hauran punts informatius i activitats a centres educatius per conscienciar sobre la problemàtica que generen pel medi ambient i l’ecosistema, l’ús dels plàstics que només fem servir una vegada i després llencem.\nA Cubelles s’habilitarà també un punt informatiu durant dos divendres, el 6 i 13 de maig a la plaça del Mercat, de 10.00 a 13.00 h. A la parada que s'instal·larà hi haurà la possibilitat de prendre part en jocs i reptes al voltant de la temàtica i s’obsequiarà amb ampolles reutilitzables a totes les persones participants.\nEl dia 12 de maig, de 17.00 a 19.30 h., el Centre social Joan Roig i Piera serà l'emplaçament del taller per fer un embolcall per a l'entrepà reutilitzable. Les persones interessades, que han de ser major d'edat, es poden inscriure gratuïtament abans del 10 de maig al següent formulari web.


Estat d'emergència econòmica i social\n09 maig 2021 10:41\nEl president de Colòmbia, Andrés Pastrana, anuncià ahir que el Govern decretarà avui l'estat d'emergència econòmica i social, per poder atendre la situació provocada pel terratrèmol de dilluns passat en la zona cafetera de l'oest del país.\nPastrana afirmà, en una conferència de premsa oferida a Armenia, capital del departament del Quindío i la ciutat més afectada pel sisme, que «la tragèdia és d'unes magnituds que mai no ens arribam a imaginar».\nEl governant precisà que els organismes d'atenció de desastres han d'entregar 150 tones diàries de menjar en la zona del desastre i convocà tots els colombians a col·laborar amb aliments.\nEl cap de l'Estat convocà «la solidaritat dels nostres compatriotes i dels països amics per mantenir un esforç continuat de reconstrucció i alleugeriment per als damnificats».\nPastrana afegí que l'Organització de les Nacions Unides per a l'Agricultura i l'Alimentació (FAO) anuncià un programa massiu d'aliments per a Colòmbia.


Comprar Partitura Fonaments del llenguatge musical Grau Elemental Escoles de Música i Conservatoris\nDinsic > Escoles de Música i Conservatoris > Grau Elemental > Fonaments del llenguatge musical\nAl llarg dels diferents capítols del llibre anirem revisant, de forma ordenada (relativament ordenada i, segons el meu criteri, és clar), tot el sistema de símbols, codis i mecanismes utilitzats per l'escriptura de la música. És quan ens referim a aquests termes que parlarem de llenguatge musical. En moltes ocasions també anirem establint paral.lelismes entre el llenguatge (verbal) i el llenguatge musical. Tot i ser dues facultats absolutament diferenciades i, fins i tot, regides per diferents parts del cervell, és interessant aprofitar el significat de conceptes com ortografia, gramàtica o sintaxi per determinar formes de comportament i de procediment a l'hora d'escriure correctament una partitura.\nEl títol 'Textos de música moderna. Fonaments del llenguatge musical' no vol dir que aquests 'fonaments' siguin de recent invenció, ben al contrari. Són el fruit de l'evolució d'una tradició que es remunta a molts segles enrera. De fet han estat el resultat del desig de reflectir per escrit i amb el màxim de detall el que volem que el músic faci exactament en el moment d'interpretar la nostra partitura. Per aquesta raó, en parlar de segons quins símbols o segons quins codis, farem sovint també referències explícites a la interpretació del jazz i la música moderna. En aquest sentit val la pena tenir present que la música segueix evolucionant i amb ella evoluciona també el llenguatge musical. És per això que alguns d'aquests símbols i codis de conducta no estan del tot estandaritzats. Aquest fet es dóna particularment en el camp de la música moderna. En aquestes situacions es comentaran diferents formes de procedir acompanyades d'una recomanació explícita de la manera més extesa i operativa de treballar, derivada dels meus propis coneixements i experiències. En aquest sentit, doncs, extenc des d'aquí la invitació a compartir aquesta experiència, que espero que sigui fructífera tant per al músic novell com per al professional.\nsomnis can tot ho podem expressar nadal Da Camera 22: Tres danses americanes per a quartet de corda abesten 2 cançoner cançó Carnestoltes Musica acompañamiento de canciones infantiles soliloquis partitura Quartet de corda núm. 3 musica 2 els músics més petits El timbaler del Bruc abesten 3 Palau insòlit cantata nadalenca nit de vetlla Sonatina de Nadal orquestra i cada instrument piano Literatura e interpretación de la trompeta abesten corda Da Camera 22 passeport flauta abesten 4


SOFIA ZHANG, NÚMERO 5 DEL RÀNQUING MUNDIAL SUB21, AMB IRINA GIMENO, NÚMERO 1 DEL RANQUING ESTATAL BENJAMÍ - victt.com\nEl Girbau Vic TT, a diferència d’altres temporades, entrenarà durant tot el mes de juliol, amb la finalitat que els seus esportistes d’elit puguin recuperar el període d’inactivitat d’entrenaments a la taula, per la COVID-19. El 8 de juny, Sílvia Coll Solà i Diogo Pinho van ser els primers en reincorporar-se i des de 22 de juny, la Sílvia està entrenant al CAR de Sant Cugat del Vallès.\nPendents dels calendaris definitius de les Federacions Internacional i estatal, es preveu que pel setembre es reprenguin algunes competicions internacionals i de forma provisional el cap de setmana del 10 i 11 d’octubre el Girbau Vic TT, està previst que inicii la seva participació a la European Champions League Women.\nEn aquests entrenaments hi participen alguns dels millors jugadors i jugadores sèniors del Girbau Vic TT, com Sofia Zhang, que viu a Girona, entrena a Vic i al CTT l’Escala i Gabriela Feher, que viu a Cerdanyola, ho fa al CTT Ripollet i a Vic i els joves de la pedrera que juguen competicions estatals. Per la seva banda, Charlotte Carey entrena a Gal·les i a finals d’agost s’incorporarà als entrenaments del CAR i del Girbau Vic TT.\nAdjuntem una fotografia de Sofia Zhang, número 5 del rànquing mundial sub21, amb la vigatana, Irina Gimeno, número 1 del rànquing estatal benjamí, que la propera temporada estrenarà categoria aleví i que està tenint una espàrring de luxe com és, Sofia Zhang.\nAdjuntem una altre fotografia dels participants en un dels entrenaments d’aquesta darrera setmana.


Concurs per coreografia i direcció artística del Tot Dansa’20 | Educació\nConcurs per coreografia i direcció artística del Tot Dansa’20\nEl termini de presentació de candidatures per seleccionar la persona responsable de la coreografia i direcció artística del projecte educatiu i de pràctica artística “Tot Dansa 2020” -amb la participació d’alumnat de centres educatius públics de secundària i batxillerat de Barcelona- finalitza el 25 de setembre. La persona seleccionada es farà càrrec de la formació del professorat, del procés de creació i de la mostra pública que serà el resultat final de la tasca feta durant aquest curs acadèmic amb l’alumnat participant.\nTot Dansa és una iniciativa educativa i artística creada fa uns vint anys i es desenvolupa conjuntament entre l’Institut Municipal d’Educació de Barcelona de l’Ajuntament de Barcelona, el Mercat de les Flors i l’Institut del Teatre. Té com a objectiu prioritari introduir, promoure i donar a conèixer el llenguatge del moviment i la dansa de creació contemporània, com a forma d’expressió artística, entre l’alumnat de secundària i batxillerat de centres educatius públics de la ciutat.\nEl projecte inclou també la participació d’alumnat de les Escoles Municipals de Música de Barcelona que interpretaran en directe diferents peces musicals durant les funcions de cloenda del Tot Dansa’20, que tindran lloc al Mercat de les Flors el 20 de maig de l’any vinent.\n*El lloc de presentació de candidatures és el Registre del Mercat de les Flors (carrer Lleida, 59), de dilluns a divendres de 9 a 14. hores.\nBases Concurs Direcció Coreogràfica TOTDANSA 2020


L'acte de protesta a la capital del Bages omple la plaça de l'Ajuntament. Un dels tres joves agredits a la sala Stroika continua ingressat a l'Hospital de Terrassa\n1 min. Barcelona 25/03/2012 18:53\n260x366 La concentració a la plaça del Diamant de Barcelona La concentració a la plaça del Diamant de Barcelona\nManresa ha acollit aquest diumenge una concentració contra l' agressió feixista que es va produir divendres a la nit a la sala Stroika, acte de protesta que ha omplert la plaça de l'Ajuntament de la capital del Bages. També s'han organitzat concentracions similars a Terrassa i al barri de Gràcia de Barcelona.\nEls actes simbolitzaven el rebuig a la violència exercida per un grup de joves d'ultradreta que van apallissar tres nois que eren davant del local per entrar a un concert de dues bandes antifeixistes, Kop i Non Servium. Un dels tres joves que van rebre cops del col·lectiu neonazi continua amb pronòstic reservat a l'Hospital Universitari Mútua de Terrassa.\nEls Mossos d'Esquadra, que investiguen els fets i no han comunicat cap detenció, han detallat avui que el jove ingressat al centre hospitalari de Terrassa no es troba en estat de coma. A banda de la concentració de Manresa, també se n'han convocat a través de les xarxes socials a Terrassa, Vic i Barcelona.


Els votants van a les urnes rurals per primera vegada a Kazakhstan - UE Reporter\nEls votants dels districtes rurals del Kazakhstan van anar a les urnes el cap de setmana en unes esperades eleccions locals que es veien com un pas més en el camí cap a una democràcia en ple funcionament, escriu Colin Stevens.\nPer primera vegada, la gent de pobles, assentaments i ciutats petites va tenir l’oportunitat d’escollir líders locals, o akims (alcaldes).\nUn total de 2,297 candidats van competir per 730 escons d’alcaldia. La llista final es va reduir dels 2,582 candidats inicials. Es preveu que els resultats formals es donin a conèixer a finals d’aquesta setmana.\nSegons un nou sistema introduït pel president Kassym-Jomart Tokayev, qualsevol ciutadà de 25 anys o més podria optar al càrrec d’alcalde local. Un total de 878 candidats, o el 38.2%, representaven un dels principals partits polítics del país, però, crucialment, més del 60% dels candidats, un total de 1,419, es presentaven com a independents en lloc de comptar amb el suport d'un partit polític.\nSegons els experts, els residents més actius provenien de les regions de Kazakhstan Oriental i Zhambyl, on la participació electoral va superar el 90%. Mentre que, el nombre més baix de votants va ser a la regió d'Almaty. La votació va ser supervisada per més de 2,000 observadors. Tot i això, no van denunciar cap infracció greu.\nEls observadors diuen que les eleccions han creat oportunitats addicionals perquè els ciutadans actius realitzin el seu potencial i que les reformes polítiques presidencials han suscitat un gran interès per la societat kazak.\nLes eleccions es consideren un pas clau en els esforços per liberalitzar gradualment el sistema polític de Kazakhstan, que ha estat dominat durant gairebé tres dècades per la presidència.\nTokayev va arribar al poder el 2019 després de la renúncia sorpresa de Nursultan Nazarbayev, que havia dirigit la nació de 19 milions des de la independència i les eleccions responen al compromís clau que va fer en aquell moment.\nUna font ben situada a l'ambaixada de Kazakhstan davant de la UE va dir a aquest lloc web que les eleccions a la cultura rural eren "un moment molt important que obre una nova etapa de modernització política al nostre país".\nLa campanya electoral s'ha centrat en part en les implicacions econòmiques i de salut derivades de la pandèmia Covid-19.\nGran part de la campanya es va fer en línia a les xarxes socials, ja que la situació actual està subjecta a restriccions de pandèmia. Però també s’espera que això pugui donar un nou impuls real de democratització política digital a les joves generacions, ja que la meitat de la població kazakh té menys de 30 anys.\nEl president va anunciar la iniciativa de celebrar eleccions locals en el seu discurs a la nació l'any passat i ha passat menys d'un any perquè això esdevingui una realitat.\nLa font de Kazak va continuar: “Les eleccions de similituds rurals obren noves oportunitats als ciutadans per influir directament en el desenvolupament dels seus assentaments. Formen nous principis a llarg termini en el funcionament del sistema d'administració pública i canvien qualitativament la naturalesa de les relacions entre l'Estat i la societat ".\nSegons els informes, la campanya electoral havia despertat un gran interès entre els ciutadans i havia cultivat una competència política augmentada. Va ser especialment notable l’elevat nombre de candidats independents.\n"En general, aquestes eleccions locals contribuiran a una major democratització del país", va afegir la font.\nLa font va subratllar la "importància estratègica" de les eleccions, dient que van marcar "greus canvis institucionals" en el sistema de govern local del país.\n"Juntament amb l'adopció d'una nova llei sobre assemblees pacífiques i la liberalització de la legislació sobre les eleccions, la introducció de l'elecció directa d'akims contribueix a un augment de la cultura política i la participació política dels kazakhstan".\nVa dir que també s’espera que les eleccions també obrin el camí a una nova generació de funcionaris i millores en l’aparell estatal.\n"Tot plegat proporcionarà un impuls positiu al desenvolupament del sistema de govern local i suposa un canvi progressiu al país. Mostren clarament que les iniciatives i decisions del president s'estan implementant gradualment i gaudeixen d'un ampli suport a la societat".\nAssenyala que ja s'han adoptat 10 noves lleis sobre reformes polítiques des que el president va arribar al poder i n'hi ha diverses més a punt.\nUn comentari addicional ve d'Axel Goethals, director general de l'Institut Europeu d'Estudis Asiàtics de Brussel·les, que creu que les eleccions "continuaran el progrés constant cap a una estructura democràtica més coherent a la nació".\nGoethals va dir a aquest lloc que les eleccions haurien de ser vistes com un procés de "democratització controlada" i va animar a veure "signes de millora" que inclouen un "incipient sistema multipartidista i el pas cap a una representació més completa i una competència política".\nGoethals va afegir: "Kazakhstan, sota el president del president Tokayev, també ha incidit molt positivament en l'augment de la representació general i la participació de la societat civil en el seu procés democràtic. Aquest procés d'elecció i votació s'ha de considerar en un context més ampli d'un país que encara evoluciona. Com a ex estat soviètic, Kazakhstan avança lentament cap a un sistema democràtic més obert. Aquest és un procés que no pot passar d’un dia per l’altre i requereix un enfocament més gradual per evitar canvis bruscos o forçats que puguin comportar inestabilitat, ja que també forma part d’una corba d’aprenentatge de la democratització per als votants, els candidats, els partits polítics i també per a les institucions de Kazakhstan.\n“El president Tokayev ha demostrat un compromís i una determinació reals per millorar el teixit socioeconòmic de Kazakhstan mitjançant la modernització política. Això s’ha basat en el llegat i les reformes iniciades pel seu predecessor Nursultan Nazarbayev, el primer president de la República del Kazakhstan ”.\nEn una altra banda, va dir el diputat Andris Ameriks, vicepresident de la delegació d'Àsia Central al Parlament Europeu Reporter de la UE: “Els resultats de les eleccions són molt importants per a Kazakhstan.\n"En un moment en què tot el món encara està lluitant contra una pandèmia que ha provocat grans turbulències socials i ha provocat governs nacionals, és vital que aquestes eleccions proporcionin un exemple real de confiança mútua entre la gent i les autoritats".\nFraser Cameron, antic funcionari de la Comissió Europea i ara director del Centre UE / Àsia amb seu a Brussel·les, coincideix en dir que les eleccions "haurien de marcar un altre pas endavant en el progrés constant del Kazakhstan cap a una societat més oberta i democràtica".\nKazakhstan recull 5 medalles als Paralímpics de Tokyo de 2020\n175è aniversari de Zhambyl Zhabayev: un poeta que va sobreviure als seus (gairebé) 100 anys de vida física\nTokayev fa èmfasi en les noves iniciatives socials i el desenvolupament empresarial dirigit a la nació\nKazakhstan va recollir cinc medalles (una d’or, tres de plata i una de bronze) als Jocs Paralímpics d’Estiu de Tòquio 2020 al Japó, segons Kazinform, a la pàgina web oficial de l’esdeveniment. El para-powerlifter de Kazakhstan, David Degtyarev, va elevar Kazakhstan a la seva única medalla d'or als Jocs Paralímpics de Tòquio del 2020.\nKazakhstan va aconseguir les tres medalles de plata al judo, ja que Anuar Sariyev, Temirzhan Daulet i Zarina Baibatina van aconseguir plata en categories de pes de -60 kg masculí, -73 kg masculí i + 70 kg femení, respectivament. La para-nedadora kazakhstana Nurdaulet Zhumagali es va conformar amb el bronze en la prova masculina de 100 metres braça. L’equip Kazakhstan ocupa el lloc número 52 del total de medalles dels Jocs Paralímpics de Tòquio 2020 juntament amb Finlàndia. La Xina encapçala la medalla amb 207 medalles, incloses 96 d’or, 60 de plata i 51 de bronze. El segon classificat és Gran Bretanya amb 124 medalles. Els Estats Units són tercers amb 104 medalles.\nEls temps Astana\nZhambyl Zhabayev. Crèdit fotogràfic: Bilimdinews.kz.\nZhambyl Zhabayev (A la foto) no és només un gran poeta kazako, es va convertir gairebé en una figura mítica, que va unir èpoques molt diferents. Fins i tot la seva vida és única: va néixer el 1846 i va morir el 22 de juny de 1945, setmanes després de la derrota del nazisme a Alemanya. Només li quedaven vuit mesos per celebrar el seu centenari, el seu centenari, escriu Dmitry Babich in Independència del Kazakhstan: 30 anys, Op-ed.\nAra celebrem el seu 175è aniversari.\nZhambyl, que va néixer només quatre anys després de la mort de Mikhail Lermontov i nou anys després de la mort d’Alexandre Puixkin, els dos grans poetes russos. Per sentir la distància, n’hi ha prou amb dir que les seves imatges ens les van portar només els pintors: la fotografia no existia en el moment de les primeres morts en sagnants duels. Zhambyl respirava el mateix aire amb ells ...\nPerò Zhambyl és també el record indispensable de la infantesa dels nostres pares, la “figura avi” perenne, que semblava tan propera, de manera que “un de nosaltres” no només gràcies a nombroses fotos als diaris. Però sobretot, gràcies als seus versos bells, però també fàcilment comprensibles, sobre Kazakhstan, la seva naturalesa, la seva gent. Però no només sobre la pàtria, cantant des del centre de Kazakhstan, Zhambyl va trobar la manera de respondre a la tragèdia de la Segona Guerra Mundial, al bloqueig de Leningrad i a molts i molts altres "canvis d'història" tectònics que van tenir lloc durant la seva vida.\nLa sala d'estar del museu Zhambyl Zhabayev, que es troba a 70 km d'Almaty, on va viure el poeta el 1938-1945. Crèdit fotogràfic: Yvision.kz.\nPodria algú vincular aquests dos mons - Kazakhstan abans del seu "període tsarista", els temps de Puixkin i Lermontov, - i la nostra generació, que va veure la fi de la Unió Soviètica i l'èxit del Kazakhstan independent?\nNomés hi ha una figura d’aquest tipus: Zhambyl.\nÉs sorprenent que la seva fama mundial li arribés cap al 1936, quan tenia 90 anys. “Mai no sou massa gran per aprendre”: aquesta és una afirmació tranquil·litzadora. Però "mai no ets massa gran per a la fama" és encara més tranquil·litzador. Zhambyl es va fer famós el 1936, quan una poeta kazakh Abdilda Tazhibayev va proposar Zhambyl per al càrrec de "vell savi" de la Unió Soviètica (aksakal), un nínxol tradicionalment omplert pels poetes envellits de les terres del Caucas. Zhambyl va guanyar immediatament el concurs: no només era més gran (el seu competidor de Daguestan, Suleiman Stalski, tenia 23 anys menys), però Zhambyl era certament més vistós. Criat a prop del nucli antic de Taraz (més tard rebatejat amb el nom de Zhambyl), Zhambyl havia estat jugant a dombura des dels 14 anys i guanyant concursos poètics locals (aitys) des de 1881. Zhambyl portava roba tradicional kazakh i va preferir adherir-se a la tradicional rica en proteïnes. dieta de les estepes, que li va permetre viure tant de temps. Però certament hi havia alguna cosa més: Zhambyl era poeta.\nUn monument a Zhambyl Zhabayev a Almati.\nEls crítics (i alguns detractors) acusen Zhambyl d'escriure "poesia política", de quedar cegat per la força (que no sempre era correcta) de la Unió Soviètica. Hi ha certa veritat de fet en aquesta afirmació, però no hi ha veritat estètica. Leopold Senghor, el llegendari primer president del Senegal independent, també va escriure versos polítics, alguns sobre la "força" i el "poder" dels "homes forts" polítics del segle XX. Però Senghor va escriure aquests versos sincerament, i es va mantenir en la història de la literatura. I Senghor es va mantenir a la història en una posició molt més honorària que els homes forts polítics, als quals admirava.\nPer a Zhambyl, la gent de Leningrad, (ara Sant Petersburg) que va patir una fam terrible durant el setge de la seva ciutat pels nazis el 1941-1944, eren els seus fills. En els seus versos, Zhambyl sentia dolor per cadascun dels més d’un milió de persones que morien de fam en aquella majestuosa ciutat imperial a la vora del mar Bàltic, els palaus i els ponts de la qual estaven tan allunyats d’ell. Per a la poesia, les distàncies no tenen importància. És l’emoció que compta. I Zhambyl va tenir una forta emoció. Ho sentiu llegint els seus versos d’un home de 1 anys:\nLeningraders, fills meus!\nPer a vosaltres: pomes dolces com el millor vi,\nPer a vosaltres: cavalls de les millors races,\nPer a les vostres, combatents, les necessitats més terribles ...\n(Kazakhstan era famós per les seves tradicions de pomes i cria de cavalls.)\nLeningraders, amor i orgull!\nQue llisqui la meva mirada per les muntanyes,\nA la neu de carenes rocoses\nPuc veure les vostres columnes i ponts,\nEn el so del torrent primaveral,\nPuc sentir el teu dolor, el teu turment ...\n(Versos traduïts per Dmitry Babich)\nEl famós poeta rus Boris Pasternak (1891-1960), a qui Zhambyl podria anomenar un col·lega més jove, tenia un gran respecte pel tipus de poesia popular que representava Zhambyl, va escriure sobre aquests versos que "un poeta pot veure els esdeveniments abans que passin" i la poesia reflecteix una "condició humana" en el seu nucli simbòlic.\nCertament, això és cert per a Zhambyl. La seva llarga vida i obra són una història de la condició humana.


Notícies - La Coral Tardor porta el Nadal a la Floresta amb un concert tradicional i càlid\nEls florestans han celebrat el Nadal amb un concert de la mà de la Coral Tardor. La tradicional cita ha reunit una seixantena de persones al Centre Social i Sanitari del districte, en una actuació protagonitzada per les nadales més conegudes i que ha posat punt final amb la participació de tot el públic amb la interpretació de 'Santa Nit'.\nNadales de tots els racons del país han omplert el Centre Social i Sanitari de la Floresta en el tradicional concert de Nadal, que arriba enguany a la 13a edició. En aquesta ocasió, però, la Coral Tardor ha adaptat dues peces de Lluís Llach i una de Joan Manuel Serrat per crear una cançó dedicada a Lluís Recoder, ja que és l'últim any que assisteix a la cita com a alcalde, després d'anunciar que no es presentarà a les eleccions municipals.\nLa directora de la coral, Mireia Calduch, ha explicat el per què d'aquesta dedicatòria.\nÉs la nostra manera d'agrair a l'alcalde la seva trajectòria i desitjar-li molta sort en la nova etapa que comença.\nL'alcalde, Lluís Recoder, ha valorat la trajectòria de la coral i ha dit que la qualitat de les seves interpretacions augmenta amb els anys.\nLa Coral Tardor s'ha anat consolidant. És un projecte que ha arribat a un bon nivell de qualitat.\nL'actuació ha posat punt final amb la cantada conjunta de 'Santa Nit' per part dels membres de la coral i de tot el públic. La cita, que també té la funció de cohesionar els veïns del districte, ha comptat amb un petit refrigeri per als assistents.\nLa Coral Tardor ha dedicat una cançó a l'alcalde


Metge/essa rehabilitador/a - BALEARS, CANÀRIES - Col·legi Oficial de Metges de Lleida\n- Oferta Treball - Metge/essa rehabilitador/a – BALEARS, CANÀRIES\nDes de Marlex Human Capital estem col·laborant diversos hospitals de referència que necessita incorporar a un/a Metge/a Rehabilitador al seu centre. Un a les Balears, l’altre a Las Palmas de Gran Canària.\nAl perfil seleccionat se us ofereix: Contractació indefinida. Jornada completa de treball amb flexibilitat horària.\nTenir experiència demostrable com a Rehabilitador/a.\nTenir formació via MIR a Medicina Física i Rehabilitació.


La destil•leria, l’esglesia i la fotografia - EL3\nDiumenge, 13 de març de 2011 - 16:47h\nLes històries més sucoses quasi sempre m’arriben per casualitat. Preparant un llibre sobre la Guerra Civil al barri em vaig dedicar a fer un buidatge d’informació sobre aquest periode a Sants, Hostafrancs i La Bordeta. A molts llocs es parlava sobre la destrucció de Santa Maria de Sants, però trobar més referències resultava difícil.\nCasualment vaig descobrir que en Josep Grogues, que havia sigut monitor de l’esplai Xiroia molts anys abans que jo mateix ho siguès, havia realitzat un estudi sobre la parròquia de la Mare de Déu dels Dolors. Un estudi on quedaven al descobert aquests episodis que jo desconeixia.\nL’any 1931 Mossen Puig i Moliner, rector de la parròquia de Santa Maria de Sants tenia una preocupació més administrativa que no pas espiritual. Sants havia vist créixer la seva població i a la demarcació de la parròquia hi vivien 60.000 persones, i per aquesta gran quantitat d’ànimes el bisbat havia decidit seccionar part de la jurisdicció per crear una nova parròquia, la Mare de Déu dels Dolors.\nNo era la primera vegada que la demarcació de la parròquia es fracturava i el mossèn perdia feligresos. Ja havia perdut 8.000 en la construcció de la parròquia de Nostra Senyora del Port, 22.000 en la construcció de la parròquia de Sant Ramón a Collblanc i uns 10.000 amb la construcció de la parròquia del Remei a Les Corts. Però l’oposició del mossèn no va poder aturar la decisió del bisbe Manuel Irutia i de la comissió creada per estudiar la creació de la nova parròquia.\nPer construir l’església el bisbat va comprar, al carrer Begur, un solar i el magatzem de la destil•leria Pujol i Grau, a tocar del convent i l’escola de la Divina Pastora, i l’any 1934, sense que l’edifici estiguès acabat, l’església va ser consagrada.\nDesprés de la derrota del feixisme la situació a la ciutat havia canviat radicalment. L’exèrcit havia quedat dissolt i les forces proletaries tenien el control dels carrers. Això va significar l’inici d’una revolució llargament sommiada pels obrers.\nEn aquests moments van començar a actuar grups de milicians que, moguts per una venjança de classe, van perseguir, de vegades de forma arbitrària a molts d’aquells que creien sospitosos de ser contrarevolucionaris. A Sants van tenir molta importància els grups de milicians que havien arribat des de la Torrassa, on per les dures condicions de vida havia arrelat un anarquisme molt combatiu.\nLa ira dels obrers es va desfermar contra l’Església, que veien com un símbol de control i de repressió i contra els terratinents. A Sants, entre d’altres edificis es van cremar Can Catà i Can Santomà, dues cases senyorials, però també l’escola dels Maristes, el Centre Catòlic i el Circol de Sants. Santa Maria de Sants també va ser atacada i tot i que va ser defensada per un grup de requetes, aquests no van poder impedir la seva destrucció.\nLa nova parròquia del barri, la Mare de Déu dels Dolors, en canvi, no va ser cremada, tot i que aquesta va ser la primera intenció dels milicians que van arribar fins al carrer Begur. La proximitat a les destil•leries Pujol i Grau, que eren els antics propietaris del terreny, va fer que els obrers que, en un principi, volien cremar l’església, tement una gran explosió decidissin simplement assaltarla. Les figures van ser retirades i portades al carrer Badal, on es va fer una gran foguera. El Sant Crist es va utilitzar a mode d’ariet per obrir la porta del convent i escola de la Divina Pastora, l’actual escola Josep Tous.\nSembla ser que en aquest moment alguns dels milicians van obligar, a punta de pistola, a participar en l’assalt als curiosos que observaven l’escena. Sense saber-ho estaven marcant la resta de les seves vides, perque en aquells moments algun veï de dretes es va dedicar a fotografiar tot aquest fet. Acabada la guerra les fotografies van ser entregades a la policia franquista que va buscar, un per un, a tots els que hi apareixien, enviant-los a camps de treball. Sobre aquestes imatges no se n’ha sabut res més que el testimoni dels que les van patir, però molt probablement es trobin dins d’alguna carpeta a algun llunyà arxiu estatal.\nSi teniu documents o fotos antigues de Sants i voleu col·laborar amb aquest bloc podeu contactar amb mi a memoriadesants(a)gmail.com.


Barcelona. Diumenge, 29 de desembre de 2019\nLa C-13 entre Rialp i Llavorsí, al Pallars Sobirà, s'ha reobert aquest diumenge a les 14.30 hores després de més de 42 hores de tall a causa d'una esllavissada de roques i l'ensorrament de part d'un talús. A la zona de l'esfondrament, al quilòmetre 141,5, s'ha habilitat un carril amb pas alternatiu i una regulació que es farà amb operaris senyalitzant durant el dia –per fer la circulació el més àgil possible- i amb semàfors durant la nit. Els vehicles ja han començat a passar en ambdós sentits i han trencat així un cap de setmana "d'aïllament" pel sud de les valls d'Àneu, de Cardós i de Ferrera. "Obert ja el pas alternatiu a la C-13. Els conductors poden accedir a la zona sabent que el pas de vehicles s'alternarà en les dues direccions. Agrair un cop més la feina feta des del parc de carreteres d'Esterri, dels Mossos i de la resta de funcionaris i operaris implicats!", ha piulat el conseller de Territori i Sostenibilitat, Damià Calvet.\nObert ja el pas alternatiu a la C-13. Els conductors poden accedir a la zona sabent que el pas de vehicles s’alternarà en les dues direccions.\nAgraïr un cop més la feina feta des del parc de carreteres d’Esterri, dels Mossos i de la resta de funcionaris i operaris implicats! pic.twitter.com/I7yCiQjzZr\n— Damià Calvet (@damiacalvet) December 29, 2019\nDurant els propers dies els operaris continuaran treballant per reforçar el talús amb més ancoratges i malles de seguretat, i per tornar a habilitar dos carrils de circulació en aquest punt de la C-13. Calvet ha avançat que ja s'estan estudiant "solucions més definitives" com alguna 'visera' o galeria en alguns dels indrets més compromesos de la C-13. "Però això ja estaríem parlant de mesos", ha reconegut el conseller en declaracions a Catalunya Ràdio. "L'esllavissada ha estat un accident, però he de demanar disculpes a les persones del país que han hagut de fer un tomb perquè no hi ha alternativa a la C-13", ha manifestat el titular de Territori i Sostenibilitat. "Hem actuat d'emergència i ho hem fet ràpid i bé. El que hem de fer és reforçar encara més el manteniment de la carretera", ha reblat Calvet.\nDurant tot el cap de setmana l'accés a l'estació d'esquí de Port Ainé ha estat garantit, però els conductors han hagut de fer una volta de més tres hores a través de l'Alta Ribagorça i la Val d'Aran per anar a les valls d'Àneu, de Cardós i Ferrera (on hi ha les estacions d'esquí d'Espot, Tavascan i Virós Vallferrera). L'única opció dels viatgers ha estat fer una ruta que travessa el Coll de la Creu de Perves, el túnel de Vielha i el Port de la Bonaigua per arribar a Esterri d'Àneu. El sector turístic del Pallars Sobirà ha pronosticat greus pèrdues econòmiques per un cap de setmana perdut en plena campanya nadalenca. "El 80% de la comarca viu del turisme. Això ens fa molt mal", ha afirmat l'alcalde d'Esterri d'Àneu, Pere Ticó.\nCarreteres La C-13 entre Rialp i Llavorsí estarà tallada fins diumenge a la tarda El Nacional\nTrànsit Segona esllavissada a la C-13 en tres dies, ara a Camarasa El Nacional


Casa Beal fa la seva sisena verema per elaborar vi andorrà — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Casa Beal fa la seva sisena verema per elaborar vi andorrà\nCasa Beal fa la seva sisena verema per elaborar vi andorrà\nLa finca de Nagol, a 1.100 metres, és una de les més altes d'Europa en el negoci vitivinícola\nCasa Beal ha realitzat aquest cap de setmana la sisena verema de la seva vinya, a Nagol. La finca de Sant Julià de Lòria està recuperant l'elaboració de vi a Andorra amb el vi blanc Cim de Cel, de la varietat de raïn Gewürztraminer.\nLes característiques del terreny, a 1.100 metres d'altitud, fan de Casa Beal una de les explotacions vitivinícoles més altes d'Europa. Aquesta activitat havia estat aturada a Andorra durant més d'un segle.\nParal•lelament, també s’ha veremat per primera vegada la plantació del Celler Mas Berenguer, a la carretera de Fontaneda. Mas Berenguer ha collit 1.400 quilos de les varietats Chardonnay blanc, Pinot negre i Cabernet Sauvingon blanc. Mas Berenguer va plantar la vinya l’any 2008 i l'any vinent començarà la comercialització.\nCasa Beal, que va iniciar la seva activitat al voltant del vi fa més de 26 anys, va plantar durant els primers temps fins a set varietats diferents de ceps per trobar la que millor s’adaptés a la climatologia i les condicions específiques d'Andorra.


Vilarenc Aqua Calafell 17-10-2019 11:42\nAlessia Bertolino a la 3a edició de la Cursa de la Dona de Motril 2019. Eix\nLa triatleta calafellenca i entrenadora de l'escola de triatló Vilarenc Aqua Alessia Bertolino, va amadrinar aquest passat diumenge 13 d'octubre la III Edició de la Cursa de la Dona de Motril, rebent el reconeixement esportiu del Club Esportiu Ultra Tri i l'afecte de tots els motrilenys. Pocs minuts abans de començar la cursa solidària, Alessia, no s'esperava la sorpresa que tenien preparada per a ella i que va rebre de mans de Miguel González del Club Esportiu Ultra Tri per ser la primera i única dona finisher de la història de l'ultraman de Motril.\nL'Ultra Tri Spain va tenir lloc el passat mes de maig a la capital de la Costa Granadina, sent considerat un dels ultramanes més durs del món, en gran part, a causa dels més de 7.000 m de desnivell acumulats que els participants han d'afrontar en les dues jornades ciclistes de la prova.\nParal·lelament el dissabte 12, Alessia va oferir, amb gran èxit d'assistència, una xerrada col·loqui sota el títol "l'esperit de la superació en la dona", explicant la seva trajectòria professional i esportiva i els obstacles que durant la mateixa ha hagut de superar per ser dona i triatleta.\nAmb aquesta xerrada, l’Alessia va voler destacar l'esperit de superació i lluita de les dones enfront de qualsevol adversitat i va recordar que les autèntiques protagonistes del cap de setmana eren totes les dones, mares, treballadores o esportistes del món, elles si són les autèntiques lluitadores, especialment aquelles que han de fer front dia a dia al càncer de mama i lluiten amb el suport dels seus éssers estimats per superar-lo. A totes elles els va dedicar aquest reconeixement esportiu i cada quilòmetre que recorre durant les seves competicions.\nAlessia va aprofitar també la seva estada per participar a la prova esportiva de 5 km que va convocar a més de 1500 persones i que va transcórrer pels carrers principals de Motril, finalitzant 12ª absoluta de la general (homes dones) i la 1ª dona de la seva categoria (màster 45), posant així el punt i final a un cap de setmana inoblidable.\nEscola de triatló del Vilarenc Aqua


LLEI 8/2000, de 19 de juny, de modificació parcial de la Llei 18/1990, del 15 de novembre, de creació del Centre d'Estudis Jurídics i Formació Especialitzada. - DOGC. Diari Oficial de la Generalitat de Catalunya - Legislació - VLEX 331585354\nLLEI 8/2000, de 19 de juny, de modificació parcial de la Llei 18/1990, del 15 de novembre, de creació del Centre d'Estudis Jurídics i Formació Especialitzada.\n8/2000, de 19 de juny, de modificació parcial de la Llei 18/1990, del 15 de novembre, de creació del Centre d’Estudis Jurídics i Formació Especialitzada.\nEl Centre d’Estudis Jurídics i Formació Especialitzada, abans d’ésser creat com a organisme autònom per la Llei 18/1990, del 15 de novembre, de creació del Centre d’Estudis Jurídics i Formació Especialitzada, i durant els primers anys com a tal, va dedicar els principals esforços de formació i de recerca al personal penitenciari i al de justícia juvenil.\nPosteriorment, es va afegir als àmbits assenyalats un àmbit complex i amb importants mancances de formació, com és el de l’Administració de justícia, en el qual el Departament de Justícia ha anat assumint competències. Així, l’any 1992 es va signar el conveni de col·laboració entre el Govern de la Generalitat de Catalunya i el Consell General del Poder Judicial, per tal de col·laborar, mitjançant el Centre d’Estudis Jurídics i Formació Especialitzada, en la formació continuada dels jutges i dels magistrats destinats al territori de Catalunya. Posteriorment, aquesta col·laboració s’ha incrementat amb l’establiment de l’Escola Judicial a Barcelona, per a jutges de nou ingrés, i amb la creació de l’Aula Iberoamericana, per a jutges i magistrats de llengua castellana.\nA aquest àmbit, en van seguir d’altres, de manera que, principalment mitjançant l’establiment de convenis o d’acords de col·laboració, el Centre d’Estudis Jurídics i Formació Especialitzada ha acabat participant activament en la formació continuada de fiscals, de metges forenses, de secretaris judicials i de personal de l’oficina judicial.\nA les tasques purament formatives s’han sumat progressivament activitats de recerca i d’investigació sobre un àmbit poc conegut i estudiat com el de l’Administració de justícia, i s’han continuat també les investigacions i les recerques en l’àmbit penitenciari i de justícia juvenil.\nL’any 1996, els traspassos del personal de l’oficina judicial i dels metges forenses marquen, sens dubte, el final d’aquesta etapa amb la consolidació d’un espai de recerca i formació especialitzada absolutament imprescindible en el procés de millora i de modernització de l’Administració de justícia de Catalunya.\nEn els àmbits penitenciaris i de justícia juvenil hi ha, també, un creixement de les necessitats de formació i d’investigació arran de les importants reformes legislatives que s’han produït, i, finalment, l’adscripció al Departament de Justícia de les competències relatives a l’àmbit de l’atenció a la infància constitueixen una raó més a favor de la necessitat de posar al dia la Llei 18/1990.\nDe les raons apuntades, es desprèn la necessitat de modificar parcialment alguns dels continguts de la Llei 18/1990, del 15 de novembre, de creació del Centre d’Estudis Jurídics i Formació Especialitzada, per a adequar-los a la nova situació competencial del Departament de Justícia.\nD’altra banda, es modifica la Llei perquè sigui la persona titular de la direcció del Centre, en comptes de la que n’exerceix la presidència, qui tingui l’obligació d’informar el Parlament sobre les activitats del Centre, obligació, sens dubte, més pròpia de qui administra i gestiona i que, a més, ha de garantir una informació més directa i detallada sobre les activitats del Centre.\nEs modifica l’article 3 de la Llei 18/1990, que queda redactat de la manera següent:\n"Article 3. Funcions del Centre\n"Corresponen al Centre d’Estudis Jurídics i Formació Especialitzada les funcions següents:\n"a) Donar suport al Departament de Justícia en els processos de selecció del personal que pertany a cossos especials, en col·laboració amb l’Escola d’Administració Pública de Catalunya pel que fa a les competències que li són pròpies.\n"b) Portar a terme la formació especialitzada, inicial i permanent del personal dependent del Departament de Justícia.\n"c) Investigar, estudiar i divulgar les matèries relatives a l’àmbit de les competències del Departament de Justícia; donar el suport tècnic que el Departament de Justícia li requereixi en aquests àmbits, i promoure-hi, mitjançant beques, ajuts, premis o altres mecanismes, la investigació i la difusió.\n"d) Col·laborar amb el Consell General del Poder Judicial, directament o mitjançant l’Escola Judicial, en la formació continuada de les persones titulars dels òrgans judicials destinades a Catalunya, i en els altres àmbits d’interès mutu que s’estableixin per conveni.\n"e) Col·laborar, mitjançant convenis, amb el Ministeri de Justícia en la formació continuada dels membres del ministeri fiscal destinats al Tribunal Superior de Justícia de Catalunya i en la formació de les persones titulars de les secretaries judicials destinades a Catalunya.\n"f) Organitzar programes que tendeixin a fomentar i a facilitar l’accés dels juristes i dels llicenciats en dret de Catalunya, per les corresponents vies legalment establertes, a les carreres judicial i fiscal i a altres professions jurídiques.\n"g) Organitzar i supervisar, en col·laboració amb les universitats, les pràctiques universitàries i d’estudiants de formació professional a les oficines judicials i en els centres i serveis del Departament de Justícia.\n"h) Mantenir relacions d’intercanvi de coneixements i de professionals amb altres centres docents i investigadors, tant nacionals com internacionals, en les matèries pròpies de la seva competència.\n"i) Dirigir, elaborar i divulgar publicacions monogràfiques o periòdiques sobre matèries que són objecte de les activitats del Centre.\n"j) Aplegar un fons bibliogràfic i documental públic, especialitzat fonamentalment en matèries que són competència del Departament de Justícia."\nEs modifica l’article 5 de la Llei 18/1990, que queda redactat de la manera següent:\n"Article 5. La presidència\n"1. La presidència del Centre d’Estudis Jurídics i Formació Especialitzada correspon a la persona titular del Departament de Justícia de la Generalitat.\n"2. Són funcions de la presidència:\n"a) Exercir l’alta representació del Centre.\n"b) Convocar i presidir les sessions del Consell Rector, amb vot de qualitat.\n"c) Exercir qualsevol altra atribució que no sigui expressament reservada a cap altre òrgan.\n"d) Informar el Parlament de Catalunya sobre les activitats del Centre, sens perjudici del deure d’informar del director que estableix l’article 9.2."\nEs modifica l’article 6.1 de la Llei 18/1990, que queda redactat de la manera següent:\n"1. El Consell Rector del Centre és integrat per la persona que el presideix i pels vocals següents:\n"a) Tres alts càrrecs del Departament de Justícia, designats per la persona que n’exerceix la presidència.\n"b) La persona titular de la direcció de l’Escola d’Administració Pública de Catalunya.\n"c) La persona titular de la Direcció General d’Universitats.\n"d) La persona titular de la direcció del Gabinet Jurídic de la Generalitat.\n"e) Un vocal designat per la persona titular del Departament d’Interior.\n"f) Quatre vocals en representació de les universitats catalanes, que han d’ésser degans o deganes de les facultats on es facin estudis relacionats amb les matèries a les quals es refereix l’article 3, elegits pel Consell Interuniversitari.\n"g) La persona titular de la direcció del Centre.\n"h) Dos vocals designats per la persona titular del Departament de Justícia, entre persones expertes de prestigi en les matèries que són competència del Departament de Justícia.\n"i) La persona titular de la direcció de l’Observatori de Dret Privat de Catalunya.\n"j) Dos vocals en representació del Consell dels Il·lustres Col·legis d’Advocats de Catalunya."\nEs modifica l’article 7.2 de la Llei 18/1990, que queda redactat de la manera següent:\n"2. Corresponen al Consell Rector les funcions següents:\n"a) Establir les línies generals del pla d’activitats anuals del Centre i aprovar-lo.\n"b) Aprovar l’avantprojecte de pressupost.\n"c) Aprovar les propostes d’estructura orgànica i de plantilla del personal, que han d’ésser sotmeses a l’aprovació definitiva de la persona titular del Departament de Justícia o del Govern, segons que correspongui.\n"d) Aprovar la memòria anual del Centre.\n"e) Aprovar els convenis amb altres entitats.\n"f) Proposar anualment la determinació dels drets de matrícula i, si s’escau, de les tarifes.\n"g) Supervisar el desenvolupament de les activitats del Centre.\n"h) Emetre i elevar a la persona titular del Departament de Justícia l’informe sobre el nomenament de la persona titular de la direcció del Centre.\n"i) Deliberar i informar sobre els assumptes que la persona que exerceix la presidència li sotmeti.\n"j) Sol·licitar l’assistència de professionals de reconegut prestigi en la matèria corresponent per a presentar-hi assessorament en un assumpte determinat."\nEs modifica l’article 8 de la Llei 18/1990, que queda redactat de la manera següent:\n"1. El Consell Rector es reuneix en sessió ordinària dues vegades l’any convocat per la persona que n’exerceix la presidència, i en sessió extraordinària sempre que ho decideixi la persona que n’exerceix la presidència o a instància d’una tercera part dels seus membres.\n"2. El règim de sessions i d’acords del Consell Rector es regula per les normes sobre òrgans col·legiats que s’apliquen a la Generalitat."\nS’afegeixen tres apartats a l’article 9 de la Llei 18/1990, amb el text següent:\n"l) Actuar com a òrgan de contractació en el marc de la legislació sobre la contractació administrativa.\n"m) Informar el Parlament sobre el programa anual d’activitats i sobre la memòria anual del Centre.\n"n) Proposar els barems de les remuneracions de les activitats docents."\nEs modifica l’article 12 de la Llei 18/1990, que queda redactat de la manera següent:\n"Article 12. Règim jurídic\n"1. Tots els actes administratius dimanants dels òrgans de govern i d’administració del Centre poden ésser objecte de recurs d’alçada, excepte els actes de la persona que n’exerceix la presidència, que esgoten la via administrativa, contra els quals es pot interposar el recurs potestatiu de reposició. El recurs extraordinari de revisió s’ha d’interposar davant de la persona titular del Departament de Justícia en els supòsits regulats en la legislació de procediment administratiu.\n"2. La interposició de recurs contenciós administratiu és procedent d’acord amb el que estableix la llei sobre aquesta jurisdicció.\n"3. L’exercici d’accions civils i laborals es regeix per les normes que li siguin aplicables. La reclamació prèvia a la via civil s’ha de presentar davant el conseller competent i la reclamació prèvia a la via laboral s’ha de presentar davant la persona que ocupa la Secretaria del Departament corresponent. La resolució de la reclamació prèvia correspon a la persona titular del Departament de Justícia."\nDECRET 75/1997, de 18 de març, pel qual es regula el procediment de creació i modificació de les agrupacions de secretaries de jutjats de pau.\nDECRET 190/2000, de 29 de maig, sobre l'Observatori de Dret Privat de Catalunya.\nDECRETO 1/1992, de 14 de enero, por el que se establecen medidas para la modificación de la adscripción a personal Funcionario y Laboral de determinados puestos de trabajo.\nLey del Proceso Autonómico (Ley 12/1983, de 14 de octubre)


El Superior torna a tombar algunes recusacions de magistrats | BonDia Diari digital d'Andorra.\nLa representació lletrada de Pablo Laplana, Xavier Mallol i els germans Rivero considera vulnerat el dret fonamental a la resolució fonamentada en dret, perquè creu que els arguments que s’han utilitzat per desestimar l’incident de nul·litat són “erronis i no-raonables”. El segon motiu, és que consideren vulnerat el seu dret a un tribunal imparcial.\nLa presidència del Tribunal Superior ha dictat un aute en el qual nega aquestes dues argumentacions. Segons aquesta sala, hi ha una “clara manca de fonament en el recurs d’apel·lació”.\nPer altra banda, el Superior també va desestimar la pretensió de recusació de dos magistrats del Tibunal de Corts presentada per la mateixa representació lletrada. El TS considera, entre d’altres qüestions, que el fet d’informar sobre les possibles accions penals en cas de fer una acció que podia ser constitutiva d’un delicte de calúmnies al tribunal “no constitueix cap amenaça”, com pretenia la recusació.


Un estudi conclou que els espais verds de Mollet milloren la salut de la població | Mollet Viu\nInici Actualitat Un estudi conclou que els espais verds de Mollet milloren la salut...\nUn estudi conclou que els espais verds de Mollet milloren la salut de la població\nUn estudi sobre el bosc urbà de Mollet, elaborat pel catedràtic de la Universitat de Sevilla Enrique Figueroa, conclou que el municipi disposa d’un conjunt considerable d’espais verds de qualitat que permeten generar salut entre la ciutadania. El text assegura que la ciutat està ben planificada i gestionada, amb una ràtio de 17 metres quadrats de verd urbà per habitant, que és superior als límits indicats per l’Organització Mundial de la Salut (OMS). L’informe qualifica Mollet del Vallès d’exemple de ciutat biofílica, és a dir, que prioritza el bosc urbà en favor de la salut de la ciutadania i el medi ambient.\nEnrique Figueroa conclou que les espècies i la bona gestió del bosc urbà fan de Mollet una ciutat adaptada a la lluita contra el canvi climàtic. En la mateixa línia, l’estudi elogia la tasca realitzada pel municipi en els últims 30 anys, que ha permès millora la salut de la ciutadania i la qualitat de l’aire.\nL’alcalde de Mollet del Vallès, Josep Monràs, ha explicat que els resultats indiquen “que ja fa temps que anem pel bon camí i que per tant estem fent les coses ben fetes”. Ha afegit que aquest document “ens ha de donar les eines per seguir en la mateixa línia en els pròxims anys, sempre en benefici de la salut de la ciutadania”. En aquest sentit, ha explicat que “recollim les propostes de l’informe, que seran analitzades detalladament per poder seguir implantant projectes de millora per a la ciutat”.\nPer la seva banda, el regidor de Justícia Ambiental, Raúl Broto, ha afegit que “l’Ajuntament situa la salut i el benestar dels ciutadans als centre de les seves polítiques i aquest estudi demostra que la gestió del bosc urbà ha millorat la salut de les persones i la qualitat de l’aire”. “Que Mollet tingui més de 14.000 arbres és salut”, ha recalcat.\nL’estudi destaca la quantitat d’àrees verdes que hi ha entre edificis i carrers, que garanteixen que qualsevol veí o veïna estigui a menys de 5 minuts d’un “espai de qualitat”.\nEl ple de Mollet demana al Govern que s’acabi amb les...


SCN2 L’apoptosi de la ciència – SCN²\nCoral García, Elisa Rodríguez i Marta Perxés\nEl passat 28 d’octubre, entre un remolí contradictori de mesures de confinament i desconfinament, es va aprovar la proposta de pressupostos de l’Estat pel pròxim any 2021. Els pocs rotatius que feien referència a aquesta notícia citaven als seus titulars l’increment important de la inversió en ciència, un 59% superior a la de l’any anterior. Posant-hi números, estem parlant d’uns 3.329 milions d’euros dedicats al nostre àmbit . Tot i que aquesta xifra es diluirà pels camins de la burocràcia fins arribar als laboratoris, definitivament la ciència a Espanya necessitava una injecció com aquesta.\n… o potser no.\nEntre altres coses, la pandèmia en què vivim ha ensenyat a tota la població la importància d’invertir més en ciència i en investigació, com han reclamat durant molts anys molts científics. Però creiem que és necessari invertir de forma equilibrada i repartida. Per tots els temes, ciència fonamental i aplicada. En canvi, sembla que qui no s’ha dedicat a investigar o proposar projectes relacionats amb la COVID-19 aquest 2020 ha mort de gana.\nLa gran quantitat de convocatòries obertes, tant públiques com privades, enfocades a l’estudi de la COVID-19 és aclaparadora. Tot i que és cert que la ciència s’ha venut sempre al millor postor, mai havia estat tan evident. Al llarg d’aquest segle, els “hot topics” en el camp de la biomedicina havien ballat entre les malalties neurodegeneratives i el càncer. Aquest últim semblava haver arribat per quedar-se durant molts anys entre els títols de milers de projectes ambiciosos, però ha sigut destronat abruptament per l’omnipresent coronavirus.\nEls més de 30 milions repartits pel Govern per la investigació de la COVID-19  han fet que molts grups redirigeixin el seu treball cap a aquest objectiu. Si es dedicaven al grafè, sembla que aquest material és ideal per construir superfícies que inhibeixin o detectin el virus. Si estudiaven la vacuna contra el VIH, segurament aquest no és tan diferent del SARS-CoV-2. I si es dedicaven a estudiar l’atmosfera de Júpiter… segur que també hi poden trobar alguna relació.\nMolts grups estan afegint aquesta relació amb la COVID-19 com una cèl·lula que introdueix una marca per induir apoptosi: traslladen la seva recerca a una línea que segurament no funcionarà i acabarà morint perquè el que necessitàven en realitat era finançament per a continuar investigant.\nEl problema fonamental, però, no pot ser simplificat a l’oportunisme d’alguns científics. No es poden criticar als grups d’investigació per intentar sobreviure. Però sí que es poden criticar aquells que intenten acaparar l’atenció del públic a les notícies i programes televisius, venent les bondats de la seva pròpia investigació abans que sigui concloent, ja que les promeses incomplertes generen una desconfiança per part de la societat que la comunitat científica no es pot permetre. De la mateixa manera, es poden criticar als comitès que decideixen a quines temàtiques es destina el diner públic per la manca d’un bon sistema de repartiment que afavoreix, aquesta vegada més que mai, al “hot topic”.\nQuè passarà quan es trobi l’esperada cura, vacuna o solució per la COVID-19? Tots esperem arribar a aquest punt, però, què seran de tots aquells projectes que es van remodelar per adaptar-se a la pandèmia, que ja no seran ni necessaris ni prioritaris? Aquesta reinvenció haurà estat beneficiosa? Com tornaran els grups d’investigació a la seva línia abans de l’aparició del coronavirus? I, el més preocupant, necessitarem una nova emergència mundial per canviar de tema?\nÉs innocent dir que la injecció de diners destinats a la COVID-19 és inútil. De fet, creiem que és necessària per assegurar que internament els països puguin nodrir-se de coneixement propi i tinguin l’oportunitat de crèixer científicament, i no deprendre al 100% de gegants tecnològics i altres països. Però el fet que els investigadors s’hagin d’estar reinventant contínuament per adaptar-se a les noves temàtiques atractives pot suposar un risc. Tant perquè la ciència necessita temps com perquè es podria deixar més patent la polarització entre grups de recerca.\nLa crua realitat és que aquesta “nova oportunitat per a la ciència”, apareguda perquè la crisi de la pandèmia ens n’ha demostrat la importància i ens ha portat a mencionar-la i donar-li valors on abans era profundament ignorada, està sent desaprofitada. Els científics seguim sent treballadors precaris, al passat per treballar sense uns fons exhaustius i ara per haver de redirigir la recerca per tal que sigui valorada.\nEsperem que aquests nous pressupostos, i per tant, aquest govern que els ha impulsat, no es quedin en el preciós titular que ajudi a millorar la imatge política dels dirigents, sinó que aquests escoltin activament les problemàtiques a les que estem fent front des de fa anys. Perquè no volem entrar en apoptosi. Estem cansades d’adaptar-nos per no morir.\n La Moncloa. 30/10/2020. El Gobierno presenta el mayor presupuesto de la historia para la ciencia y la innovación [Prensa/Actualidad/Ciencia e Innovación]. (30/10/2020). Consultat el 9 de novembre de 2020.\n El Gobierno aprueba cerca de 30 millones para la investigación frente al COVID-19 y moviliza 500 millones para ayudas empresariales – Ministerio de Ciencia e Innovación (es). (17/03/2020). Consultat el 9 de novembre de 2020.\n← Stop paranoia\nEls camins de la nano i l’associacionisme →


ARA MATEIX: justícia\nEls nens sí que ho entenen senzillament i sense dubtes...\nTrobat a la xarxa. Una entrevista feta a Madrid ( i no l'hem vist enlloc? algú l'havia vist?)\nEl procés de lluitar per demostrar que l'exèrcit d'Estats Units (l'estat espanyol hi va col.laborar activament, va ser uns socis atacants), va bombardejar deliberadament tots els lloc coneguts on hi havia premsa. La terra de les llibertats (heu escoltat algun extret de les propagandes electorals? Déu els acompanya a tots), lider en danys col.laterals, i en tots els altres volgudament provocats, buscats, preparats i premeditats.\n"José fue asesinado por militares de EE.UU. en el Hotel Palestina. La Asociación de Amigos, Hermanos y Compañeros de José Couso lucha por la justicia".\nParlant de justícia, us recomano que si voleu saber més sobre l'ús adequat de productes de primera necessitat, passeu per ca "té la mà Maria"\nSubscribim el que allà s'exposa.\nque bonica que ets, sempre pensant amb naltros, petonets\nDoncs hi passarem, cada dia hi passo, igual que per casa teva. Encara que si tinc poc temps no deixi comentaris. No deixo de llegir-vos, ni a tu ni a ells.


#BirresCrítiques sobre mitjans de comunicació cooperatius, demà, 1 de desembre, al Koitton Club\nTornem a convocar una nova sessió de les #BirresCrítiques, però aquest cop no parlarem de política ni del procés ni de les esquerres. Parlarem de mitjans de comunicació que trenquen motllos. L’acte es titula ‘Mitjans cooperatius: el futur del periodisme?’ i reunirà en una mateixa taula, demà, dijous 1 de desembre, a les 19 hores, […]\nLa Klau Crítica, nou programa de tertúlia i entrevistes per internet amb #SentitCrític\nCRÍTIC aposta per una nova aventura periodística: fer un programa de televisió per internet mensual per reflexionar i pensar sobre conflictes polítics, socials, econòmics o culturals en l’àmbit de Catalunya. Un nou programa de tertúlia i entrevistes, però amb #sentitcrític. No ho farem sols: ho farem cooperant i treballant colze a colze entre diferents mitjans de comunicació […]\nEl tercer #DossierCRÍTIC serà presentat públicament el pròxim dimecres 14 de desembre, a les 19 hores, en un acte a l’Auditori del Centre de Cultura Contemporània de Barcelona. Serà un debat sobre la crisi de la Mediterrània, amb tres ponents que han participat d’alguna manera o altra en la revista: el filòsof i escriptor Santiago Alba Rico, […]\nAquesta setmana s’ha encetat amb la mort d’una persona a Reus, en unes circumstàncies que ens han de fer reflexionar. La causa directa de la seva mort va ser un incendi provocat per una espelma que la persona en qüestió estava fent servir per il·luminar la seva modesta llar. Aquest succés podria haver passat a […]\n[VÍDEO] #BirresCrítiques amb Enric Juliana (Casa Orlandai, Sarrià, 8 de novembre)\nUs oferim el vídeo íntegre de la conversa entre Enric Juliana, director adjunt de La Vanguardia, i Roger Palà, periodista de CRÍTIC, que va conformar la darrera edició de les #BirresCrítiques organitzades pel nostre mitjà de comunicació. Es van fer el passat dimarts, 8 de novembre de 2016, a la Casa Orlandai de Sarrià (Barcelona). […]\nUn mes i mig de bona música basca a Barcelona (Euskal Herria Sona’16)\nRedacció (amb el suport d'Euskal Herria Sona 2016)\nAquesta nit engega la 19a edició del Festival de Música Basca a Barcelona, més conegut per tothom com l’Euskal Herria Sona. I ho fa amb un concert gratuït de la banda navarresa ‘Baobabs Will Destroy Your Planet’ (BWDYP), que actuen per primer cop a la capital catalana, concretament al Passeig del Born a les 9 […]\nCRÍTIC sorteja entrades dobles per a cinc films de la 10a Mostra de Cinema Àrab i Mediterrani\nRedacció (amb el suport de la Mostra de Cinema Àrab i Mediterrani)\nDeu anys és un període de temps suficient per saber si un festival cinematogràfic es consolida i arrela entre la ciutadania. Perfectament ho podem dir de la Mostra de Cinema Àrab i Mediterrani de Catalunya, que enguany arriba a la seva desena edició. Aquest certamen és organitzat per l’ONG Sodepau, amb l’objectiu d’ajudar a descobrir una […]


Muffins d’ametlla | ets el que menges\n2 de novembre 2017 per Adriana Ortemberg\nEls que ens dediquem al binomi alimentació-salut sempre intentem que les receptes o idees que proposem tinguin un benefici per a l’organisme. De vegades també intentem solucionar determinats problemes quan hi ha restriccions en la dieta. Últimament em trobo casos en què les farines de cereals no van bé i cal canviar el “xip alimentari”. Si cal prescindir-ne perquè ens trobarem millor, busquem alternatives, que n’hi ha moltes, però avui volia dedicar aquesta proposta als que s’han esforçat i han aconseguit evitar-les.\nEl mes passat ja us vaig plantejar una granola lliure de cereals i, com que ha tingut bona acollida, m’animo a fer una altra proposta: uns muffins fets amb farina d’ametlles, i òbviament sense gluten. El gluten és la proteïna d’alguns cereals, com el blat, l’ordi i el sègol, que té la capacitat d’unir, d’“aglutinar” elements; és a dir que hem de buscar alguna cosa que faci aquesta funció per substituir el gluten. Aquí és on entren les dues versions: ou, que a més de lligar la massa enriqueix el muffin amb proteïna, entre altres nutrients; llavors de lli mòltes (convertides en “farina”) que, a més d’ajudar-nos a unir la massa, són una bona ajuda per al trànsit intestinal. El muffin amb farina de lli en lloc d’ou és apte per a vegans.\nUn punt a favor d’aquests pastissets és que, a diferència dels convencionals, no desestabilitzen els nivells de sucre en sang, són molt nutritius i molt saciants!\nEs poden preparar el dia anterior, per exemple, divendres o dissabte per gaudir-ne l’endemà i regalar-se un caprici sa.\nProposo una manera diferent de prendre aquests muffins: trencar-los amb les mans en un bol i afegir beguda vegetal al gust. També es pot enriquir el bol amb llavors de cànem triturades, grans de magrana, escates de coco, o una mica de fruita del temps al gust.\nPer a 8 muffins\n220 g de farina d’ametlla\n1 sobre de llevat sense fosfats\n180 g de llet vegetal\nPoseu en un bol la farina d’ametlla, el llevat, el sucre de coco i la sal.\nEn un altre bol bateu lleugerament els ous i afegiu-hi la llet vegetal i l’oli.\nAboqueu els ingredients líquids sobre els secs i barregeu.\nRepartiu la barreja en un motlle multicavitat folrat amb càpsules de paper per a muffins.\nCoeu-ho al forn a 170 ºC durant uns 35 minuts. Comproveu que estan cuits introduint un escuradents; en retirar-lo, ha de sortir sense restes de massa crua.\nDeixeu-los refredar del tot.\nMuffins d’ametlla vegans\n180 g de farina d’ametlla\n1 culleradeta de bicarbonat (6 g)\n2 cullerades de farina de lli (30 g)\n2 culleradetes (mida cafè) de vinagre de poma\nPoseu en un bol la farina de lli amb la llet vegetal i el vinagre de poma i deixeu reposar uns 15 minuts.\nPassat aquest temps, afegiu-hi l’oli i barregeu.\nPoseu en un bol la farina d’ametlla el bicarbonat, el sucre de coco i la sal.


Clínica | El teu espai de salut integral a Blanes\nClínica Dental.ka ha estat dissenyada per oferir la millor atenció al pacient, amb facilitat d´accés per a portadors de cadires de rodes. Disposem d´un servei professional qualificat juntament amb una tecnologia d’avantguarda, elements que fan de Dental.ka una clínica de referència.\nL´equip al complert estudia els casos més complexos i s´arriba a un consens odontològic juntament amb l´equilibri bucodental a nivell d´osteopatia i teràpia neural, per tal de connectar el cos com un tot i resoldre així patologies amb dolor referit. Es tracten les fòbies, a través de teràpies naturals i de la preparació psicològica del pacient per part dels professionals.\nEsterilització i desinfecció:\nA Dental.ka seguim els protocols de desinfecció i esterilització, així com d’aïllament de superfícies i protecció del pacient, recomanats per l’associació dental americana ADA amb una sala específica d’esterilització per al tractament del material utilitzat amb cada pacient. (ubicada en una zona visible perque el pacient pugui veure quin és el proces d’esterilitzacio)\nL’última tecnologia aplicada al diagnòstic de càries i patologia de les genives. Les imatges d’alta resolució són la nostra millor eina per a un diagnòstic precoç i una correcta prevenció. El radiodiagnòstic s´aconsegueix per la realització de radiografies intraorals in situ i per l’obtenció d’ortopantomografies de la més alta qualitat, assegurant una menor irradiació i una millora contrastada de la qualitat de les imatges són els avantatges principals de l’última generació d’aquesta tecnologia de raigs X. A més, el pacient pot obtenir una còpia, a través de correu electrònic, per a major comoditat.


Els veïns de Besalú aporten 100 idees al pressupost participatiu - Diari de Girona\nEls veïns de Besalú aporten 100 idees al pressupost participatiu\nddg 05.05.2018 | 00:45\nEls veïns de Besalú han aportat més de 100 idees per al pressupost participatiu del 2019. Les propostes han estat recollides a través del web o en les urnes ubicades a l'Ajuntament, l'escola Salvador Vilarrasa o el supermercat la Masia,.\nEntre les propostes hi ha millores als parcs infantils, una passera per al Fluvià i una escala per al grup del Mont.\nUn cop recollit el centenar de propostes, començarà la tercera part del procés participatiu. Un equip tècnic validarà les propostes. Mirarà les similituds entre idees, si estan dins de la despesa econòmica prevista i si l'execució correspon al municipi.\nPer a l'octubre, tindrà lloc una votació telemàtica entre la desena de propostes escollides. La idea és dur a terme les propostes guanyadores durant el 2019. En total, l'Ajuntament destinarà 50.000 ? a fer realitat les propostes.\nEl Govern manté la impossibilitat que els docents majors de 55 anys es redueixin dues hores lectives


Baladre – Página 3 – GRUP DE DANSES BALADRE\nBaladre participa a «l’Homenatge a Emili Vera» – Gran Teatre Xàtiva – 04-10-2019\n23 septiembre, 2019 Baladre\nEmili Vera, el músic xativí que va morir el desembre passat, rebrà el divendres 4 d’octubre a les 22’30h un sentit homenatge en el Gran Teatre de Xàtiva, amb la participació dels músics amics i les formacions de les quals a formar part al llarg de la seua trajectòria musical. En l’homenatge hi haurà, Pep Gimeno ‘Botifarra’, que va coincidir amb Emili Vera en l’agrupació Sarau i l’Escola de Danses de Xàtiva abans que aquest l’animés a fer carrera en solitari i es convertís en un dels seus acompanyants més fidels. Sarau i l’Escola de Danses hi seran, i també Aplec, històrica formació de Xàtiva que als anys setanta va integrar-se en la Nova Cançó; el Cor Ciutat de Xàtiva; el Grup de Danses Baladre (Del qual va formar part en l’última etapa de la seua vida); la colla de dolçainers i tabaleters La Socarrà, i les veus de Lola Tortosa, Miquel Gil, Ahmed Touzani i Hilari Alonso.\n27 marzo, 2019 Baladre


Això és el que sabem sobre la transmissió del coronavirus en piscines i platges | Diari Sant Quirze - News SQ\nInici » a-ultimesnoticies » Això és el que sabem sobre la transmissió del coronavirus en piscines i platges\nL'ús habitual dels desinfectants és suficient per a desactivar el virus en les piscines. / Pixabay\nNou informe del CSIC\nInfectar-se amb el virus que causa la COVID-19 a través de les aigües de bany és molt poc probable, encara que la seva supervivència en els rius és major que en les piscines i en el mar.\nLes principals vies de contagi continuen sent les secrecions per tos o esternuts i el contacte entre persones, per la qual cosa és molt important mantenir el distanciament social.\nSALUT. Investigadors del Consell Superior d’Investigacións Científiques (CSIC) han elaborat un informe que recopila l’estat actual de coneixement sobre com és la transmissió del virus SARS-CoV-2, causant de la malaltia COVID-19, en espais destinats al bany, com a piscines, platges i rius.\nEls autors subratllen que, com ocorre en altres escenaris, la principal via de transmissió del coronavirus és a través de secrecions respiratòries que es generen amb la tos i els esternuts i el contacte de persona a persona, per la qual cosa han de mantenir-se les recomanacions generals de distanciament com en altres llocs.\nLes aglomeracions que se solen produir en les piscines i platges, així com els objectes d’ús comú, poden continuar servint de mecanisme de contagi.\nAltres possibles vies d’infecció revisades pels científics són les derivades de la presència del virus en aigües residuals que puguin arribar a masses d’aigua de bany i la supervivència del virus provinent dels banyistes en aigües, sorres i superfícies limítrofes.\nEls autors de l’informe s’han basat en la literatura científica disponible fins avui per a donar una sèrie d’indicacions i recomanacions per als espais destinats a activitats aquàtiques recreatives.\nContacte per l’aigua molt improbable\nEls resultats constaten que la infecció per SARS-CoV-2 per contacte amb l’aigua de condicions estàndard per al bany és molt poc probable. No obstant això, aquestes activitats generalment impliquen una pèrdua de les mesures recomanades de distanciament social.\nEn piscines i Spa, l’ús d’agents desinfectants està àmpliament implantat amb la finalitat d’evitar la contaminació microbiana de les aigües per l’afluència d’usuaris, i aquesta mesura hauria de ser suficient per a la inactivació del virus.\nEls aerosols generats en un balneari o en una instal·lació d’aigües medicinals tindran les mateixes característiques de desinfecció que les aigües de bany d’aquestes instal·lacions. En aquells casos en els quals l’ambient de les instal·lacions es manté a temperatures elevades, com en el cas de les saunes i els banys de vapor, s’espera que, a causa de l’alta temperatura (superior a 60 °C), la supervivència del virus es redueixi.\nPer part seva, quant a l’aigua del mar, l’informe sosté que, encara que actualment no existeixen dades de la persistència del SARS-CoV-2, l’efecte de dilució i la presència de sal són factors que probablement contribueixen a una disminució de la càrrega viral i a la seva inactivació per analogia al que succeeix amb virus similars.\nMés precaució en els rius\nNo obstant això, la supervivència del SARS-CoV-2 en aigua de rius, llacs i gorgs d’aigua dolça sense tractar és superior en comparació amb les piscines i l’aigua salada i, per tant, han d’extremar-se les mesures de precaució per a evitar aglomeracions, sent aquests els medis aquàtics més desaconsellables en relació amb altres alternatives.\nUns altres dels factors que poden preocupar és la prevalença del virus en la sorra present en platges o riberes. Encara que no existeixen estudis experimentals sobre aquest tema, l’acció conjunta de la sal de l’aigua de mar, la radiació ultraviolada solar i l’alta temperatura que pot aconseguir la sorra són favorables per a la inactivació dels agents patògens.\nEl document també posa l’accent que qualsevol forma de desinfecció de la sorra de la platja ha de ser respectuosa amb el medi ambient i no recomana els procediments habituals que s’empren en els espais públics urbans.\nAquest informe ha estat redactat per set investigadors de centres del CSIC: Ana Allende, del Centre d’Edafologia i Biologia Aplicada del Segura (CEBAS-CSIC), Alicia de Andrés, de l’Institut de Ciències Materials de Madrid (ICMM-CSIC), Antonio Figueras, de l’Institut de Recerques Marines (IIM-CSIC), Gloria Sánchez, de l’Institut d’Agroquímica i Tecnologia d’Aliments (IATA-CSIC), Joan Grimalt i Teresa Moreno, de l’Institut de Diagnòstic Ambiental i Estudis de l’Aigua (IDAEA-CSIC), i Carlos Prieto, Vicepresidència Adjunta d’àrees Cientificotècniques del CSIC.\nLa informació completa i detallada està disponible en la pàgina web de l’IDAEA i del CSIC, així com del Ministeri de Ciència i Innovació del qual depenen. El document ha estat elaborat a petició de la Secretaria d’Estat de Turisme en el marc dels protocols d’actuació que està elaborant el Ministeri d’Indústria, Comerç i Turisme per a la represa de l’activitat del sector turístic.\naigües de bany Consell Superior d'Investigacions Científicas(CSIC) Coronavirus Covid-19 piscines platges SARS-CoV2 SINC\t2020-05-08


El CD la Concòrdia es queda sense opcions de guanyar la Divisió d’Honor | La Llagosta informa\nEl sènior del Club Deportivo la Concòrdia es va quedar sense opcions de guanyar la Divisió d’Honor durant el cap de setmana. Tot i guanyar les llagostenques a la pista del Sabadell Femení 0 a 1, el líder, el Ripollet, es va imposar el Martorelles i va assolir matemàticament el campionat de lliga i l’ascens a la Segona Nacional.\nEl conjunt de Tati Torres va dominar el partit a la pista del Sabadell i va gaudir de nombroses ocasions per marcar. L’únic gol del compromís no va arribar fins al minut 37 i que va marcar Cintia Villarreal per donar els 3 punts. Tot i guanyar, la victòria del Ripollet va fer miques les opcions d’intentar assolir el primer lloc.\nA falta de dues jornades per acabar el campionat l’objectiu de les llagostenques és acabar en segon lloc. Actualment són segones amb 56 punts i amb un marge de 3 punts respecte al tercer classificat, el Teià Futbol Cinc. En el següent partit contra l’Altafulla les llagostenques necessiten una victòria o que no guanyi el Teià per assolir matemàticament el subcampionat.\nJavi Rodríguez, entrenador de l’Industrias Santa Coloma, participarà en la Tecnificació del CD La Concordia\nEl CD La Concordia organitza la primera edició de la Tecnificació de futbol sala, que tindrà lloc del 27...\nRepartiment de punts entre la Concordia i el César Augusta\nJuanjo Cintas - maig 14, 2022\nEl primer equip del Club Deportivo La Concordia ha empatat (3-3) aquesta tarda contra el César Augusta al CEM...


"Aeroport" domina la seva franja i TV3 lidera el "prime time"\nEl programa "Aeroport", una de les noves apostes de la programació d'estiu de TV3, continua imparable. Un dimecres més és el programa més vist de la seva franja i domina el "prime time" televisiu, que torna a ser de TV3 i que situa tres programes al capdavant del rànquing dels més vistos.\n10 Ago 2017 - 12.24\nLa nit dels dimecres és d'"Aeroport". El capítol d'ahir, dedicat al "Gran germà" i en el qual els espectadors van poder descobrir els sistemes de control que hi ha a l'aeroport del Prat i els milers de càmeres que segueixen tots els racons i que controlen què hi passa, va ser el segon programa més vist del dia. Aquest capítol va tenir una audiència de 304.000 espectadors i una quota del 14,2%. "Aeroport", per cinquena setmana consecutiva, va liderar la franja d'emissió amb total comoditat.\nEn el rànquing de programes més vistos, el "TN vespre" es va situar en primera posició, amb 398.000 espectadors i un 20,7% de quota. El "TN migdia" va ser tercer, amb 263.000 espectadors i una quota del 18,0%.\nTV3, una jornada més, va liderar el "prime time", amb una quota de l'11,6%.


Destrempada final | Román Martínez | Vila-real | Espanyol | L'Esportiu de Catalunya\nDestrempada final Destrempada final Destrempada final Destrempada final + Destrempada final E-mail\nVila-real - 10 gener 2019 2.00 h\nL’Espanyol dona vida al Vila-real i deixa escapar un clar 0-2 per cedir un empat amarg en el tram final. El resultat deixa oberta l’eliminatòria\nL’empat desdibuixa el bon partit dels blanc-i-blaus, que van tornar a mostrar el futbol coral i dinàmic de principi de curs\nDarder celebrant el seu gol davant la mirada perduda de Caseres ERE / DOMENECH CASTELLÓ.\nDestrempada final Destrempada final Destrempada final Destrempada final Destrempada final E-mail\nL’Espanyol tenia a la mà l’eliminatòria de vuitens. Els deixebles de Rubi van fer un gran partit a la Ceràmica durant 80 minuts però es van desendollar en el tram final. Cinc minuts letals en què el Vila-real, amb gols d’Ekambi i Bacca, van aconseguir l’empat i van deixar un sabor amarg a les files blanc-i-blaves. El bon partit col·lectiu es va convertir en aspre, i molts jugadors no podien amagar la seva decepció pel desastre final.\nL’Espanyol havia començat el partit amb molta personalitat. La victòria contra el Leganés en la lliga ha estat un impuls vitamínic per a un equip que va passar un calvari a finals del 2018. Els de Rubi tornen a estar endollats i han recuperat gran part dels bioritmes de principi de temporada. Futbol precís, de toc, pressió alta i un joc coral que va anar desgastant el Vila-real. Un Espanyol que es va presentar a l’estadi de la Ceràmica amb sis canvis respecte a l’últim partit de lliga, però vist el rendiment sobre la gesta no es va notar. Més agosarat es va mostrar el conjunt local. Luis García Plaza va prescindir de nou homes titulars i va configurar un equip B. La situació en la lliga és delicada, i el tècnic groguet ja va deixar clar que la prioritat era la lliga. Més enllà dels canvis, amb els noms a la mà, la unitat B era de nivell, però quan les coses no rutllen i la dinàmica és dolenta qualsevol contratemps és una tragèdia grega.\nL’Espanyol va carburar des del primer minut. Duarte avisada amb una rematada ajustada al pal. Era el pròleg del domini visitant. Ben plantat a la medul·lar i amb un joc constant de combinació, Álex López va brillar amb llum pròpia i Darder és va vestir de mag. El balear va signar una jugada personal de nivell conduint una pilota i perfilant-se a la frontal per ajustar un xut ajustat al pal que va acabar al fons de la xarxa. Era el primer gol i l’Espanyol se situava a davant. Segon gol del mig d’Artà aquesta temporada. Darder ja s’havia estrenat en la lliga contra el Vila-real. Els blanc-i-blaus anaven creixent en el partit, però l’empenta i la qualitat no evitava que es tingués algun ensurt. Roberto va posar una mà providencial en una rematada d’Álvaro de cap. Un fet aïllat que lluny d’arronsar l’esperit dels catalans, el va redoblar. Sergi Darder acaronava el segona en un xut per sobre del travesser des de la frontal. No es conformava, l’Espanyol, que signava una gran jugada col·lectiva que culminava de cap Rosales. Andrés Fernández posava les mans a la ratlla de gol. Les ocasions per als blanc-i-blaus anaven caient. Darder, omnipresent, tenia una altra bona aproximació, però aquesta vegada el seu xut, dins de l’àrea, anava a fora.\nL’embranzida anímica no s’aturava i l’Espanyol continuava ben plantat en el partit. Rosales buscava el segon gol, i entre Álvaro i Andrés Fernández evitaven el segon de l’Espanyol El veneçolà tornava a ser protagonista i gaudia d’una immillorable ocasió, però el porter del Vila-real es tornava a vestir d’heroi. El partit era un correfoc i Rosales tornava a ser protagonista, però en defensa. El lateral salvava l’empat repel·lint un xut de Raba a boca de gol.\nEls tècnics movien la banqueta. Luis García feia entrar Iborra, fitxatge recent que ahir va debutar, i Rubi oxigenava la medul·lar amb l’entrada de Marc Roca per Granero. Precisament el de la Granada del Penedès va relliscar i va donar peu a un contraatac letal del Vila-real. Carlos Bacca es va plantar davant de Roberto, però el madrileny, providencial, va evitar el gol. Coses del futbol o de les dinàmiques futbolístiques. Del possible empat es va passar al 0-2. Rosales, hiperbòlic en tots els sentits, va assistir Àlex López. El del planter va controlar amb el pit i va rematar a la primera al fons de la xarxa. Primer gol del migcampista en partit oficial. Un gran premi al seu gran partit i que posava la cirera a una bona actuació col·lectiva dels blanc-i-blaus, embrutada en el tram final. El Vila-real va capgirar una eliminatòria que tenia perduda en dues accions. Cinc minuts letals per a l’Espanyol, amb gols d’Ekambi i Bacca. Un cop duríssim per a l’Espanyol, que va dominar el partit però es va emportar una severa patacada al final.\nÉs una pena i espero que no ens afecti per la tornada el que ha passat. Ara l’eliminatòria està oberta i qui guanyi passarà\nEl Vila-real té bons davanters i els dos davanters són bons jugadors; el rival també juga\nL'Esportiu. Nacional 10-01-2019, Pàgina 6\nL'Esportiu. Girona 10-01-2019, Pàgina 12


La Comissió Europea escull Hyundai Motor per a les demostracions de pila de combustible | ElMotordeGirona.cat\n7 maig, 2014 albertalsina 0\n7 maig, 2014 albertalsina\nEl Hyundai ix35 Fuel Cell ha estat seleccionat per tercer any consecutiu per la Comissió Europea i per la Hydrogen Joint Undertaking (FCH-JU) per demostrar els beneficis reals de la tecnologia de cèl·lules de combustible per hidrogen.\nEls primers vehicles elèctrics de pila de combustible de producció en sèrie del món seran utilitzats aquest any pels membres del Parlament Europeu, comissaris europeus, funcionaris de la UE i altres polítics a Brussel·les.\nHyundai Motor va cedir un cotxe de pila de combustible propulsat per hidrogen a la FCH-JU. Al llarg dels últims dos anys, la cèl·lula de combustible ha estat presentada mitjançant una sèrie de demostracions als responsables de prendre les decisions a la UE i al públic en general en diferents actes per tot Europa.\nEl Hyundai ix35 de cèl·lula de combustible representa la culminació d’un programa de desenvolupament de pila de combustible que es va iniciar el 1998, i continua al centre d’investigació de la companyia en el seu Eco Technology Rsearch Institute a Corea. Al gener de 2013, la companyia es va convertir en la primera marca que va començar la comercialitzar en sèrie de vehicles de zero emissions amb motor d’hidrogen, el que subratlla la seva posició com a líder mundial en el desenvolupament de la tecnologia de cèl·lules de combustible.\nEls vehicles que utilitzen com a combustible la pila per hidrogen generen zero emissions contaminants ja que l’únic residu de l’hidrogen consumit és vapor d’aigua.\ntags: Hyundai Hyundai ix35 Fuel Cell Hyundai pila de combustible per hidrogen ix35 Fuel Cell\nprevious Ford obre la reserva on-line de les primeres 500 unitats del nou Mustang\nnext Fiat Green Check Up: Campanya de revisió gratuïta amb regal inclòs


Educació limitarà el percentatge d’alumnes vulnerables per centre | Catalunya | EL PAÍS Catalunya\nLa mesura s'incorpora al nou decret d'admissions que el Departament ha elaborat i que espera aplicar el curs vinent\nBarcelona 4 DES 2019 - 18:09\tCET\nAlumnes al pati de l'institut Pau Claris de Barcelona. M. Minocri\nDefinir zones escolars que redistribueixin els alumnes de manera equitativa, reservar un nombre de places per a alumnes desfavorits o limitar el nombre d'aquest tipus d'alumnes per evitar crear guetos escolars són algunes de les mesures que preveu el nou decret d'admissions, que regula els criteris per escolaritzar els alumnes, que el Departament d'Educació just ha acabat d'elaborar i que ara es troba en mans dels serveis jurídics. Educació espera aplicar-lo el curs vinent, si els tràmits administratius ho permeten.\nLa segregació escolar –la concentració excessiva d'alumnes d'entorns desfavorits en determinats centres– és un dels problemes que més afecten actualment el sistema educatiu i contra el qual la comunitat educativa i el Síndic de Greuges demanen que s'actuï. Per evitar els guetos escolars, el nou decret d'admissions establirà un percentatge màxim dels anomenats alumnes amb necessitats específiques de suport educatiu (NESE), que inclouen els que presenten alguna discapacitat i els que provenen d'entorns vulnerables. Fonts del Govern asseguren que aquesta proporció no podrà ser superior al 10% de la mitjana existent a la seva àrea escolar.\nEl Síndic proposa dos circuits d’admissió per combatre la segregació escolar\nParal·lelament s'engegaran altres mesures, com un sistema de reserva de places, tant en centres públics com concertats, per a alumnes NESE que permetrà una redistribució més equitativa. Es tracta d'un mètode que aquest curs ja s'ha engegat de forma pionera a Barcelona i en altres ciutats, com Terrassa. Igualment, als centres que ja suporten una forta presència d'alumnes en situació de vulnerabilitat, la Generalitat tancarà els grups a l'inici de curs, i evitarà així l'arribada de nous estudiants a mig curs (el que es coneix com a matrícula viva).\nUna altra de les formes de distribuir els alumnes serà redissenyant les zones escolars. "Sempre que sigui possible, les àrees d'escolarització inclouran centres de titularitat pública i privada […] En tot cas, es garantirà a totes les zones l'oferta, almenys, d'un centre públic", assegura el nou decret. Fonts del Govern admeten que actualment no hi ha cap criteri sobre com delimitar les zones escolars (la competència és de cada ajuntament), però a partir d'ara els municipis amb problemes de segregació hauran de buscar quin disseny de zones escolars afavoreix més l'equitat. El que descarta la Generalitat és repartir els alumnes d'una zona a una altra, per exemple del Raval a Sarrià. "No podem fer invents i portar els alumnes d'una banda a l'altra. És una cosa artificial i quan s'ha fet no ha funcionat. Des de l'escola no podem canviar la segregació residencial, però sí que podem fer que aquesta no s'agreugi", expliquen les mateixes fonts.\nUna altra de les novetats afecta els barems a l'hora d'accedir a una plaça. En aquest apartat, ser família monoparental o nombrosa, que fins ara suma 15 punts, servirà també de criteri de desempat. Igualment, se simplificarà la inscripció en el cas de 1r d'ESO, de manera que si l'alumne tria estudiar en un institut que ja es troba adscrit al de primària, només haurà de confirmar la plaça, sense haver d'emplenar tota la documentació de la inscripció, com passa ara.\nMés difuminat queda el futur dels concerts amb les escoles que segreguen per sexe. El Departament d'Educació, en mans d'ERC, ha manifestat en diverses ocasions la seva intenció de retirar el finançament a aquestes escoles que separen nens i nenes, bàsicament una vintena vinculades a l'Opus Dei. El nou decret recull el requisit de l'escolarització mixta, però fonts del Govern admeten que normativament no serà fàcil –caldrà esperar el decret sobre concerts que s'està enllestint– i que, si es duu a terme, es farà progressivament, sense concretar més. En tot cas, la primera ocasió d'Educació per fer efectiva la seva promesa la té d'aquí a un parell de mesos, quan han de renovar-se tots els concerts amb les escoles de primària.\nSense posició sobre les quotes escolars\nEducació encara no ha fixat la seva posició sobre les quotes i pagaments que assumeixen les famílies en concepte de material o excursions. El Departament té previst creuar l'informe que està a punt d'enllestir amb el de la Fapac (presentat fa un mes i que va xifrar en 148 milions el que paguen les famílies a la pública) i el del Síndic per establir un criteri, encara que recorda que, en tot cas, es tracta de “pagaments voluntaris”.


El nou govern cessa el càrrec del PP que ha dirigit els mitjans públics el darrer mandat | Diari de Badalona\nEl nou govern cessa el càrrec del PP que ha dirigit els mitjans públics el darrer mandat\nJavier Torres - 24/06/2015\nEl nou govern de Badalona ha cessat aquesta setmana el fins ara coordinador executiu de Badalona Comunicació, Albert Fernández Saltiveri, càrrec de confiança de Xavier Garcia Albiol que va estar al capdavant de l’empresa municipal, com a conseller delegat, fins al mes de gener. Saltiveri va ser un dels càrrecs més polèmics de l’anterior executiu, sobretot després de l’afer de L’Estaca a la cloenda del Festival Filmets. A partir d’aquell moment, l’oposició va fer mans i mànigues per fer-lo fora, tot i que sense èxit després de diferents intents i vies i degut als processos legals que Albiol va engegar per evitar-ho.\nEl nou govern s’ha retirat del procés judicial, com a Ajuntament, que Albiol havia iniciat contra el consell d’administració format el passat febrer en el que l’oposició tenia majoria i en el que es va acordar el cessament de Saltiveri i la seva substitució pel periodista Josep Viñeta Balsells. D’aquesta forma, l’acord es fa efectiu i la setmana vinent el consell d’administració, ja amb Dolors Sabater com a presidenta, es reunirà per decidir si ratifica Viñeta com a gerent. En qualsevol cas, el consell serà provisional fins que s’aprovi un amb els integrants del nou Ple.\nEl tinent d’alcalde de l’Àmbit Badalona Democràtica, Jose Téllez, i el tinent d’alcalde de l’Àmbit Badalona Habitable, Oriol Lladó, han transmès als treballadors que el nou govern vol impulsar “un nou projecte de gestió amb un caràcter marcadament professional, de proximitat i al servei dels ciutadans”. Amb el nou Ajuntament, l’empresa requerirà de la constitució d’un nou Consell d’Administració que s’encarregarà de triar un conseller delegat.